Likumprojekts

**Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā**

Izdarīt Kredītiestāžu un ieguldījumu brokeru sabiedrību darbības atjaunošanas un noregulējuma likumā (Latvijas Vēstnesis, 2015, 127. nr., 2017, 47. nr.) šādus grozījumus:

1. Papildināt 1. panta 43. punktu pēc vārda “instrumentus” ar vārdiem “tai skaitā Kredītiestāžu likuma 193. pantā un Finanšu instrumentu tirgus likuma 154. pantā minētie prasījumi, kas izriet no emitētiem parādu vērtspapīriem;”.

2. Izteikt 24. panta ceturto daļu šādā redakcijā:

“(4) Neskatoties uz nolīgumu par grupas iekšējo finansiālo atbalstu, Finanšu un kapitāla tirgus komisija ir tiesīga Kredītiestāžu likumā noteiktajā kārtībā finanšu stabilitātes apsvērumu dēļ uzlikt ierobežojumus grupas iekšējiem darījumiem vai uzlikt par pienākumu nodalīt grupas daļas vai darbības, kas tiek veiktas grupas iekšienē.”

3. Aizstāt 91. panta trešās daļas 1. punktā vārdu “segtajiem” ar vārdu “atbilstīgiem”.

4. Papildināt 127. panta sestās daļas pirmo teikumu aiz vārda “naudā” ar vārdiem “un tie nedrīkst pārsniegt 0.4 procentus no segtajiem noguldījumiem”.

5. Papildināt informatīvo atsauci uz Eiropas Savienības direktīvām ar 2. punktu šādā redakcijā:

“2) Eiropas Parlamenta un Padomes 2017. gada 12. decembra direktīvas (ES) 2017/2399, ar ko groza direktīvu 2014/59/ES attiecībā uz nenodrošinātu parāda instrumentu prioritāti maksātnespējas hierarhijā.”.

Finanšu ministre D.Reizniece-Ozola

Zvirgzdiņa, 67095601

Baiba.Zvirgzdina@fm.gov.lv